**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Grozījumi Enerģētikas likumā |
| 3. | Politikas joma un nozare vai teritorija | Enerģētikas politika |
| 4. | Dokumenta mērķgrupas | Plānotais tiesiskais regulējums ietekmēs energoapgādes komersantus, sakaru komersantus, fiziskas personas, atjaunojamo energoresursu ražotājus, likumprojekta izpildes uzraudzības iestādes, pārvaldes iestādes, pašvaldības, atbilstības novērtēšanas sertificētās institūcijas un nacionālo akreditācijas institūciju, attīstības finanšu institūciju, vienoto dabasgāzes pārvades un uzglabāšanas sistēmas operatoru, dabasgāzes sadales sistēmas operatoru, elektroenerģijas pārvades sistēmas operatoru. |
| 5. | Dokumenta mērķis un sākotnēji identificētās problēmas būtība | Ar likumprojektu tiek:   * pārņemti Eiropas Parlamenta un Padomes 2018.gada 11.decembra direktīvas Nr. 2018/2001 *par no atjaunojamajiem energoresursiem iegūtas enerģijas izmantošanas veicināšanu* (pārstrādāta redakcija) nosacījumi, lai veicinātu atjaunojamo energoresursu (turpmāk – AER) izmantošanu un samazinātu siltumnīcefekta gāzu emisiju apjomu. * paredzēts regulējums energokopienām, kas vienlaikus paredz Latvijas sabiedrības iesaistes veicināšanu attiecībā uz enerģijas ražošanu. * izteikti Eiropas Parlamenta un Padomes 2018.gada 11.decembra regulas Nr.2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013 (turpmāk – Regula 2018/1999) prasību izpildes nosacījumi attiecībā uz enerģētikas politikas izstrādi un politikas īstenošanas progresa monitoringu. * izteikti vairāki nosacījumi AER izmantošanas veicināšanai un energoefektivitātes uzlabošanai nepieciešamā finansējuma nodrošināšanai un šī finansējuma izlietošanai, kā arī ir iekļauti nosacījumi atjaunojamās enerģijas izcelsmes apliecinājumiem. * paredzēts pilnveidot regulējumu attiecībā uz dabasgāzes tirgu, nodrošinot vienlīdzīgus apstākļus visiem dabasgāzes tirgus dalībniekiem, kā arī novēršot ļaunprātīgu tirgus izmantošanas risku un negatīvo ietekmi uz konkurenci. * nodrošināts, ka dabasgāzes tirgotājam, kas pārdod dabasgāzi tirgotājiem (vairumtirdzniecība) vai galalietotājiem (mazumtirdzniecība) ir jāievēro vienāds normatīvajos aktos noteiktais pienākumu kopums. * stiprināts centralizētās siltumapgādes sistēmu un veicināta AER, kā arī ne-emisiju energoresursu izmantošana centralizētajā siltumapgādes sistēmā un individuālajā siltumapgādes sistēmā, vienlaikus veicinot efektīgāku infrastruktūru izmantošanu, iespēju autonomiem ražotājiem nodot tīklā savām vajadzībām saražoto, bet neizmantoto enerģiju un iespēju komersantiem noteikt zemākus tarifus, nekā Sabiedrisko pakalpojumu regulēšanas komisija ir noteikusi. |
| 6. | Dokumenta izstrādes laiks un plānotā virzība | Pēc iesniegto rakstveida viedokļu izvērtēšanas Ekonomikas ministrija likumprojektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | Likumprojekts “Grozījumi enerģētikas likumā” (datne: EMLik\_06012021\_GrozEL.docx);  Likumprojekta anotācija (datne: EMAnot\_06012021\_GrozEL.docx). |
| 8. | Sabiedrības pārstāvju iespējas līdzdarboties | Sabiedrības pārstāvjiem tiek nodrošināta iespēja sniegt rakstisku viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par likumprojektu līdz 2021.gada 28.janvārim, nosūtot to uz e-pasta adresi [pasts@em.gov.lv](mailto:pasts@em.gov.lv) |
| 10. | Cita informācija | Nav. |
| 11. | Atbildīgā amatpersona | Enerģijas tirgus un infrastruktūras departamenta vecākā eksperte Inese Karpoviča, [inese.karpovica@em.gov.lv](mailto:inese.karpovica@em.gov.lv) |